**Kom til affaldsindsamling i [Råmosen]**

**I weekenden d. 2. og 3. april løber Danmarks Naturfredningsforenings årlige affaldsindsamling af stablen, hvor frivillige i hele landet går sammen om at befri naturen og deres lokalområder for henkastet skrald. [Ballerup Idrætsforening] bakker op om initiativet og inviterer på affaldsindsamling i [Råmosen].**

Der er lagt op til den helt store forårsrengøring, når tusindvis af frivillige borgere i uge 13 trækker udendørs for at luge ud i de store mængder affald, der ligger og flyder i naturen og på gader og stræder. Danmarks Naturfredningsforenings årlige affaldsindsamling er lige om hjørnet, og igen i år inviterer foreninger, virksomheder, sportsklubber, familier m.fl. på lokale indsamlinger i hele landet.

I [Ballerup] inviterer [den lokale idrætsforening] til skraldejagt i [Råmosen søndag d. 3. april kl. 10]. Her ser [foreningens formand] frem til en hyggelig dag, hvor byen går sammen om at rydde op i den lokale natur.

– Vi elsker vores lokalområde og vores natur. Men man bliver jo ærligt talt lidt ærgerlig, når man mødes af synet af dåser og plastik ved mosen på en almindelig gåtur. Derfor deltager vi [igen] i år i Affaldsindsamlingen, siger [Jens Jensen, formand for Ballerup Idrætsforening].

**En synlig forskel**
Sidste år indsamlede foreningen [25] kg affald – herunder [129 dåser] og [143 stykker takeaway-emballage]. En flot indsamling, som formanden dog håber bliver mindre i år.

– Man kan håbe, at vi alle er blevet bedre til at smide affaldet i skraldespanden og ikke i naturen, og at der ikke er lige så meget at samle i år. Det bliver spændende at se, hvor meget det bliver til denne gang, afslutter [Jens Jensen], som glæder sig til at tage imod en flok friske frivillige på årets affaldsindsamling.

På landsplan blev det sidste år til intet mindre end 167.000 kilo affald – herunder 120.000 stykker takeaway-emballage, 52.000 engangsmundbind og 87.000 dåser.

[Ballerup Idrætsforening] holder affaldsindsamling i og omkring [Råmosen] [søndag d. 3. april]. Indsamlingen begynder kl. [10.00] med en kop kaffe på hjørnet af [Yderholmen og Råmosevej].

Tilmelding er ikke nødvendig, men medbring gerne et par arbejdshandsker.

*OBS: Se blot denne tekst som en skabelon. Overskrift, citater og indhold kan med fordel tilpasses jeres arrangement eller ændres helt. Måske har I en god historie fra sidste år, hvor I fandt noget interessant? Eller måske er det første gang I holder indsamling?*

**Kontakt for mere info:** XXXX, tlf.: XXXXXXXX.